عادل زوراق، تولد ف 25 غشت 1978، هو حكم د كورة مغريبي. قبل ما يبدا تحكيم ف 2001، كان خدام زوراق ؤستاد ف لموركاب د رياضة ف لقوات لمسلحة لملكية. دار زوراق لبدية ديالو ف تحكيم ف لبوطولا پرو ف 4 نونبر 2012 ف لماتش بين وداد فاس ؤ حسنية أݣادير. ف 2015 ولا حكم دولي د لفيفا. ف 29 يوليوز 2017، كان حكم معاون ف لماتش د سوپر لفرانصاوي د طروفي دي شومپيون لي تلعب بين پاري سان جيرمان ؤ أ إس موناكو ف تيران بن بطوطة. ف 2019، حكم لفينال د كاس لعرش بين حسنية أݣادير ؤ تيحاد لبيضاوي. ف 2021، ختارتو لفيفا باش يكون حكم د لڤار ف لمسابقات د كورة د رّجال ؤ لعيالات ف لعاب لؤلمپية د طوكيو. حكم زوراق تلاتة د لماتشات ف دور ديال لݣروپات. ف 2022، كان حكم د لڤار ف لفينال د كاس إفريقيا بين سينيݣال ؤ مصر. ع. بنهاشم; س.العلوي (9 دجنبر 2017). "«قضاة» ملاعب البطولة الوطنية.. شهادات جامعية ووظائف محترمة". تيحاد شتيراكي (بلعربية). تطّالع عليه ب تاريخ 2022-02-07. "Adil Zourak - Performances" (بلفرانساوية).